NORAKSTS

|  |  |
| --- | --- |
| 23.09.2021. | Nr.14/8 |

**GROZĪJUMI JELGAVAS PILSĒTAS DOMES 2021.GADA 25.FEBRUĀRA LĒMUMĀ NR.3/10 “ILGTERMIŅA AIZŅĒMUMA ŅEMŠANA**

**ERAF PROJEKTA “MĀCĪBU VIDES UZLABOŠANA JELGAVAS VALSTS ĢIMNĀZIJĀ UN JELGAVAS TEHNOLOĢIJU VIDUSSKOLĀ” ĪSTENOŠANAI”**

(Ziņo: I.Škutāne)

**Atklāti balsojot: PAR – 10** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka), **PRET – 1** (A.Pagors), **ATTURAS – 3** (A.Rublis, G.Kurlovičs, A.Tomašūns),

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, Jelgavas pilsētas attīstības programmas 2014.- 2020. gadam Investīciju plāna 3. punktu “Investīciju projekti rīcībpolitiku īstenošanai” rīcība Nr.1 “Izglītība mūža garumā un konkurētspēja darba tirgū” projekts Nr.1.2.3.“Jelgavas Tehnoloģiju vidusskolas pārbūve, energoefektivitātes paaugstināšana un energonomiskas mācību vides izveide”, likumu “Par valsts budžetu 2021.gadam” 12.panta pirmo daļu un Ministru kabineta 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2021.gada 25.februāra lēmumā Nr.3/10 “Ilgtermiņa aizņēmuma ņemšana ERAF projekta “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” īstenošanai” (turpmāk - Lēmums) šādus grozījumus:

1. Aizstāt Lēmuma 1.punktā skaitli un vārdus “5 225 883 *euro* (pieci miljoni divi simti divdesmit pieci tūkstoši astoņi simti astoņdesmit trīs *euro* 00 *centi*)” ar skaitli un vārdiem “5 712 234 *euro* (pieci miljoni septiņi simti divpadsmit tūkstoši divi simti trīsdesmit četri *euro* 00 *centi*)”.
2. Aizstāt Lēmuma 1.1.apakšpunktā skaitli un vārdus “2 145 428 *euro* (divi miljoni viens simts četrdesmit pieci tūkstoši četri simti divdesmit astoņi *euro* 00 *centi*)” ar skaitli un vārdiem “1 871 698 *euro* (viens miljons astoņi simti septiņdesmit viens tūkstotis seši simti deviņdesmit astoņi *euro* 00 *centi*)”.
3. Aizstāt Lēmuma 1.2.apakšpunktā skaitli un vārdus “3 080 455 *euro* (trīs miljoni astoņdesmit tūkstoši četri simti piecdesmit pieci *euro* 00 *centi*)” ar skaitli un vārdiem “3 840 536 *euro* (trīs miljoni astoņi simti četrdesmit tūkstoši pieci simti trīsdesmit seši *euro* 00 *centi*)”.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 23.septembrī